CELEX: 62015CA0018
Language: sl
Date: 2016-07-13 00:00:00
Title: Zadeva C-18/15: Sodba Sodišča (peti senat) z dne 13. julija 2016 (predlog za sprejetje predhodne odločbe Supremo Tribunal Administrativo – Portugalska) – Brisal – Auto Estradas do Litoral SA, KBC Finance Ireland/Fazenda Pública (Predhodno odločanje — Člen 56 PDEU — Svoboda opravljanja storitev — Omejitve — Davčna zakonodaja — Obdavčitev prejetih obresti — Različno obravnavanje finančnih institucij rezidentk in finančnih institucij nerezidentk)

12.9.2016   
            
            
               SL
            
            
               Uradni list Evropske unije
            
            
               C 335/10
            
         Sodba Sodišča (peti senat) z dne 13. julija 2016 (predlog za sprejetje predhodne odločbe Supremo Tribunal Administrativo – Portugalska) – Brisal – Auto Estradas do Litoral SA, KBC Finance Ireland/Fazenda Pública
   (Zadeva C-18/15) (1)
   
   ((Predhodno odločanje - Člen 56 PDEU - Svoboda opravljanja storitev - Omejitve - Davčna zakonodaja - Obdavčitev prejetih obresti - Različno obravnavanje finančnih institucij rezidentk in finančnih institucij nerezidentk))
   (2016/C 335/12)
   Jezik postopka: portugalščina
   
      Predložitveno sodišče
   
   Supremo Tribunal Administrativo
   
      Stranke v postopku v glavni stvari
   
   
      Pritožnici: Brisal – Auto Estradas do Litoral SA, KBC Finance Ireland
   
      Nasprotna stranka v pritožbenem postopku: Fazenda Pública
   
      Izrek
   
   Člen 49 ES ne nasprotuje nacionalni zakonodaji, v skladu s katero se postopek obdavčitve pri viru uporabi za dohodke finančnih institucij, ki niso rezidentke države članice, v kateri se opravljajo storitve, medtem ko dohodki finančnih institucij rezidentk te države članice niso predmet take obdavčitve, če je uporaba obdavčitve pri viru za finančne institucije nerezidentke utemeljena z nujnim razlogom v splošnem interesu in ne presega tega, kar je potrebno za uresničitev želenega cilja.
   Člen 49 ES nasprotuje nacionalni zakonodaji, kakršna je ta iz postopka v glavni stvari, v skladu s katero se dohodke iz obresti, ki jih finančne institucije nerezidentke prejmejo v zadevni državni članici, praviloma obdavči, ne da bi se tem finančnim institucijam omogočilo, da odbijejo poslovne stroške, ki so neposredno povezani z zadevno dejavnostjo, medtem ko finančne institucije rezidentke to lahko storijo.
   Predložitveno sodišče mora na podlagi nacionalnega prava presoditi, kateri poslovni stroški se lahko štejejo za neposredno povezane z zadevno dejavnostjo.
   
      (1)  UL C 118, 13.4.2015.